CELEX: 32011R0458
Language: da
Date: 2011-05-12 00:00:00
Title: Kommissionens forordning (EU) nr. 458/2011 af 12. maj 2011 om typegodkendelseskrav for motorkøretøjer og påhængskøretøjer dertil for så vidt angår montering af dæk og om gennemførelse af Europa-Parlamentets og Rådets forordning (EF) nr. 661/2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer  EØS-relevant tekst

13.5.2011   
            
            
               DA
            
            
               Den Europæiske Unions Tidende
            
            
               L 124/11
            
         KOMMISSIONENS FORORDNING (EU) Nr. 458/2011
   af 12. maj 2011
   om typegodkendelseskrav for motorkøretøjer og påhængskøretøjer dertil for så vidt angår montering af dæk og om gennemførelse af Europa-Parlamentets og Rådets forordning (EF) nr. 661/2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 661/2009 af 13. juli 2009 om krav til typegodkendelse for den generelle sikkerhed af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer (1), særlig artikel 14, stk. 1, litra a), og
   ud fra følgende betragtninger:
   
               (1)
            
            
               Forordning (EF) nr. 661/2009 er en særskilt forordning, som vedrører typegodkendelsesproceduren i henhold til Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (2).
            
         
               (2)
            
            
               Forordning (EF) nr. 661/2009 ophæver Rådets direktiv 92/23/EØF af 31. marts 1992 om dæk til motorkøretøjer og påhængskøretøjer samt om montering heraf (3). Kravene i nævnte direktiv bør overføres til nærværende forordning og tilpasses til den videnskabelige og tekniske udvikling, hvor dette er nødvendigt.
            
         
               (3)
            
            
               Anvendelsesområdet for denne forordning bør være i overensstemmelse med anvendelsesområdet for direktiv 92/23/EØF. Derfor bør forordningen omfatte køretøjer i klasse M, N og O.
            
         
               (4)
            
            
               I forordning (EF) nr. 661/2009 fastsættes de grundlæggende krav til typegodkendelse af motorkøretøjer for så vidt angår montering af dæk. Derfor bør der fastsættes særlige procedurer, prøvninger og krav til sådanne typegodkendelser for at sikre, at de dæk, der anvendes på et køretøj, passer til det pågældende køretøjs belastning, hastighed og typiske anvendelse.
            
         
               (5)
            
            
               Foranstaltningerne i dette direktiv er i overensstemmelse med udtalelse fra Det Tekniske Udvalg for Motorkøretøjer —
            
         VEDTAGET DENNE FORORDNING:
   Artikel 1
   Anvendelsesområde
   Denne forordning finder anvendelse på køretøjer i klasse M, N og O som defineret i bilag II til direktiv 2007/46/EF.
   Artikel 2
   Definitioner
   I denne forordning forstås ved:
   1)   »Køretøjstype hvad angår montering af dæk«: køretøjer, som med hensyn til hvilke dæk, der er egnede til montering, ikke adskiller sig fra hinanden på så væsentlige områder som dæktyper, mindste og største dækdimensionsbetegnelser, hjuldimensioner, indpresningsdybder, egnede hastigheds- og belastningsspecifikationer samt med hensyn til hjulafskærmningens egenskaber.
   2)   »Dæktype«: en række dæk, som på følgende væsentlige punkter ikke adskiller sig fra hinanden:
   3)   »Dækdimensionsbetegnelse«: en betegnelse som defineret i punkt 2.17. i FN/ECE-regulativ nr. 30 for dæk i kategori C1 og punkt 2.17. i FN/ECE-regulativ nr. 54 for dæk i kategori C2 og C3.
   4)   »Indpresningsdybde«: afstanden fra fælgens anlægsflade mod hjulnavet til fælgens midterlinje.
   5)   »Dækopbygning«: de tekniske egenskaber for dækkets karkasse.
   6)   »Normaldæk«: et dæk eller et sikkerhedsdæk, som er bestemt til normal brug på vej.
   7)   »Sikkerhedsdæk« (run-flat-dæk): et dæk som defineret i punkt 2.4.3. i FN/ECE-regulativ nr. 64 (6).
   8)   »Reservedæk til midlertidig anvendelse«: et dæk, som adskiller sig fra dæk til normale kørselsforhold og kun er bestemt til midlertidig anvendelse under begrænsede kørselsforhold.
   9)   »Hjul«: et komplet hjul bestående af en fælg og hjulskive.
   10)   »Reservehjul til midlertidig anvendelse«: et hjul, som adskiller sig fra et af de normale hjul på køretøjstypen.
   11)   »Enhed«: en enhed bestående af hjul og dæk.
   12)   »Standardenhed«: en enhed, der kan monteres på køretøjet til normal drift.
   13)   »Reserveenhed«: en enhed, som er beregnet til at erstatte en standardenhed i tilfælde af dennes defekt; der kan være tale om en af følgende enheder.
   14)   »Standardreserveenhed«: en enhed bestående af hjul og dæk, som med hensyn til hjul- og dækdimension, hjulets indpresningsdybde og dækopbygning er identisk med den enhed, som er monteret i samme akselposition på den pågældende køretøjsvariant eller -version til normal drift, herunder hjul fremstillet af et andet materiale, hvortil der kan anvendes anderledes konstruerede hjulfastgørelsesbolte- eller møtrikker, men som ellers er identisk med det hjul, der er beregnet til normal drift.
   15)   »Reserveenhed til midlertidig anvendelse«: en enhed bestående af et vilkårligt hjul og dæk, som ikke er omfattet af definitionen af standardreserveenhed i punkt 2.10. i FN/ECE-regulativ nr. 64.
   16)   »Hastighedskategorisymbol«: et symbol som defineret i punkt 2.29. i FN/ECE-regulativ nr. 30 for dæk i kategori C1 og punkt 2.28. i FN/ECE-regulativ nr. 54 for dæk i kategori C2 og C3.
   17)   »Belastningsindeks«: et tal relateret til dækkets tilladte maksimale belastning i henhold til definitionen i punkt 2.28. i FN/ECE-regulativ nr. 30 for dæk i kategori C1 og punkt 2.27. i FN/ECE-regulativ nr. 54 for dæk i kategori C2 og C3.
   18)   »Tilladt maksimal belastning«: den masse, som dækket kan bære, når det anvendes i overensstemmelse med de af fabrikanten angivne anvendelseskrav.
   Artikel 3
   Bestemmelser for EF-typegodkendelse af et køretøj hvad angår montering af dæk
   1.   Fabrikanten eller dennes repræsentant skal til den typegodkendende myndighed indsende ansøgningen om EF-typegodkendelse af et køretøj for så vidt angår montering af dæk.
   2.   Ansøgningen udformes i overensstemmelse med den model af oplysningsskemaet, som findes i del 1 i bilag I.
   3.   Hvis alle relevante krav i bilag II til denne forordning er opfyldt, meddeler den typegodkendende myndighed EF-typegodkendelse og udsteder et typegodkendelsesnummer i overensstemmelse med nummereringssystemet i bilag VII til direktiv 2007/46/EF.
   En medlemsstat må ikke tildele samme nummer til en anden køretøjstype.
   4.   Ved anvendelse af stk. 3 udsteder den typegodkendende myndighed en EF-typegodkendelsesattest i overensstemmelse med modellen i del 2 i bilag I.
   Artikel 4
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. maj 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 200 af 31.7.2009, s. 1.
   
      (2)  EUT L 263 af 9.10.2007, s. 1.
   
      (3)  EFT L 129 af 14.5.1992, s. 95.
   
      (4)  EUT L 201 af 30.7.2008, s. 70.
   
      (5)  EUT L 183 af 11.7.2008, s. 41.
   
      (6)  EUT L 310 af 26.11.2010, s. 18.
   
      BILAG I
      
         Administrative bestemmelser for typegodkendelse af køretøjer hvad angår montering af dæk
      
      DEL 1
      
         Oplysningsskema
      
      MODEL
      Oplysningsskema nr. … vedrørende EF-typegodkendelse af et motorkøretøj for så vidt angår montering af dæk.
      Nedennævnte oplysninger skal i givet fald forelægges i tre eksemplarer og omfatte en indholdsfortegnelse. Eventuelle tegninger skal forelægges i den relevante målestok på A 4-ark eller foldet til denne størrelse og være tilstrækkeligt detaljerede. Eventuelle fotografier skal være tilstrækkeligt detaljerede.
      Hvis de i dette oplysningsskema omhandlede systemer, komponenter eller separate tekniske enheder omfatter elektronisk styrede funktioner, anføres relevante funktionsspecifikationer.
      0.   GENERELT
      0.1.   Fabriksmærke (firmabetegnelse): …
      0.2.   Type: …
      0.2.1.   Eventuel(le) handelsbetegnelse(-r): …
      0.3.   Typeidentifikationsmærker som markeret på køretøjet (1): …
      0.3.1.   Mærkets placering: …
      0.4.   Køretøjets klasse (2): …
      0.5.   Fabrikantens navn og adresse: …
      0.8.   Navn(-e) og adresse(-r) på samlefabrik(ker): …
      0.9.   Navn og adresse på fabrikantens repræsentant (i givet fald): …
      1.   KØRETØJETS ALMINDELIGE SPECIFIKATIONER
      1.1.   Fotografier og/eller tegninger af et repræsentativt køretøj: …
      1.3.   Antal aksler og hjul: …
      1.3.1.   Antal aksler med tvillingmontering samt anbringelse: …
      1.3.2.   Antal styrede aksler og deres placering: …
      1.3.3.   Drivaksler (antal, placering, indbyrdes forbindelse): …
      2.   MASSE OG DIMENSIONER (3)
          (4)
      
      2.3.   Sporvidde(-r) og akselbredde(-r)
      2.3.1.   Hver styrende aksels sporvidde (5): …
      2.3.2.   Sporvidde for alle andre aksler (5): …
      2.3.3.   Bredde af den bredeste bagaksel: …
      2.3.4.   Bredde af den forreste aksel (målt ved dækkets yderste del, dog bortset fra dækkets udbuling tæt ved vejoverfladen): …
      2.8.   Største teknisk tilladte totalvægt som angivet af fabrikanten (6)
          (7): …
      2.9.   Teknisk tilladt akseltryk pr. aksel: …
      2.11.5.   Køretøjet er/er ikke (8) egnet til anvendelse til bugsering
      4.7.   Køretøjets konstruktivt bestemte maksimalhastighed (i km/h) (9): …
      6.   HJULOPHÆNG
      6.6.   Dæk og hjul
      6.6.1.   Dæk/hjul-kombination(-er) (10)
      
      
                  a)
               
               
                  for dæk anføres:
                  
                              —
                           
                           
                              dimensionsbetegnelse(-r)
                           
                        
                              —
                           
                           
                              belastningstal (7)
                              
                           
                        
                              —
                           
                           
                              symbol for hastighedskategori (7)
                              
                           
                        
                              —
                           
                           
                              rullemodstandskoefficient (målt i overensstemmelse med ISO 28580)
                           
                        
            
                  b)
               
               
                  for hjul anføres fælgdimension(-er) og indpresningsdybde(-r).
               
            6.6.1.1.   Aksler
      6.6.1.1.1.   Aksel 1: …
      6.6.1.1.2.   Aksel 2: …
      osv.
      6.6.3.   Dæktryk anbefalet af køretøjsfabrikanten (kPa): …
      6.6.4.   Beskrivelse af den/de snekæde/dæk/hjulkombination(-er), som fabrikanten anbefaler som egnet til foraksel(-ler) og/eller bagaksel(-ler) på køretøjstypen: …
      6.6.5.   Kort beskrivelse af eventuel reserveenhed til midlertidig anvendelse: …
      6.6.6.   Kort beskrivelse af dæktryksovervågningssystem (hvis et sådant er monteret): …
      9.   KARROSSERI
      9.16.   Hjulafskærmning
      9.16.1.   Kort beskrivelse af køretøjets hjulafskærmning: …
      12.   ANDRE FORHOLD
      12.6.   Hastighedsbegrænsere
      12.6.1.   Fabrikant(-er): …
      12.6.2.   Type(-r): …
      12.6.3.   Godkendelsesnummer, hvis et sådant findes: …
      12.6.4.   Hastighed eller hastighedsområde, hvortil hastighedsbegrænsningen kan fastsættes: … km/h
      
         Forklarende bemærkninger:
      
      DEL 2
      
         EF-typegodkendelsesattest
      
      MODEL
      Format: A4 (210 × 297 mm)
      
         EF-TYPEGODKENDELSESATTEST
      
      
      Meddelelse vedrørende:
      
                  
                              —
                           
                           
                              EF-typegodkendelse (11)
                              
                           
                        
                              —
                           
                           
                              udvidelse af EF-typegodkendelse (11)
                              
                           
                        
                              —
                           
                           
                              nægtelse af EF-typegodkendelse (11)
                              
                           
                        
                              —
                           
                           
                              inddragelse af EF-typegodkendelse (11)
                              
                           
                        
               
                  af en køretøjstype hvad angår montering af dæk
               
            
                  i henhold til forordning (EU) nr.…/2011
               
            
                  EF-typegodkendelsesnummer: …
               
            
                  Begrundelse for udvidelse: …
               
            AFDELING I
      0.1.   Fabriksmærke (firmabetegnelse): …
      0.2.   Type: …
      0.2.1.   Eventuel(le) handelsbetegnelse(-r): …
      0.3.   Typeidentifikationsmærkning, hvis markeret på køretøjet (12): …
      0.3.1.   Mærkets placering: …
      0.4.   Køretøjets klasse (13): …
      0.5.   Fabrikantens navn og adresse: …
      0.8.   Navn(-e) og adresse(-r) på samlefabrik(ker): …
      0.9.   Navn og adresse på fabrikantens repræsentant (i givet fald): …
      AFDELING II
      1.   Supplerende oplysninger: Se addendum.
      2.   Den tekniske tjeneste, der er ansvarlig for udførelse af prøvningerne: …
      3.   Prøvningsrapportens dato: …
      4.   Prøvningsrapportens nummer: …
      5.   Eventuelle bemærkninger: Se addendum.
      6.   Sted: …
      7.   Dato: …
      8.   Underskrift: …
      
                  Bilag
               
               
                  :
               
               
                  Informationspakke
                  Prøvningsrapport
               
            
         (1)  Hvis typeidentifikationsmærkningen indeholder tegn, der ikke er relevante for beskrivelsen af de typer køretøj, komponent eller separat teknisk enhed, der er omfattet af dette oplysningsskema, erstattes sådanne tegn i følgedokumenterne med »?« (f.eks. ABC??123??).
      
         (2)  Angivelse i henhold til definitionerne i bilag II, del A, til direktiv 2007/46/EF.
      
         (3)  Ved udførelse med normalt førerhus og med førerhus med sovekabine oplyses for begge udførelser dimensioner og masse.
      
         (4)  ISO-standard nr. 612: 1978 — Road vehicles — Dimensions of motor vehicles and towed vehicles — terms and definitions.
      
         (5)  
      
                  
                     (g4)
                  
               
               
                  Term nr. 6.5.
               
            
         (6)  For påhængsvogne og sættevogne — og for køretøjer med tilkoblet påhængsvogn eller sættevogn — hvor tilkoblingsanordningen belastes med en signifikant kraft i lodret retning, indgår denne belastning efter division med tyngdeaccelerationen i den teknisk tilladte totalmasse.
      
         (7)  Angiv højeste og laveste værdier for hver variant.
      
         (8)  Det ikke gældende overstreges.
      
         (9)  For motorkøretøjer: hvis køretøjets fabrikant tillader, at visse kontrolfunktioner modificeres (f.eks. ved hjælp af software- eller hardware-opgradering, valg, aktivering, deaktivering), før eller efter køretøjet er taget i brug, og dette resulterer i, at køretøjets maksimalhastighed øges, angives den maksimalt opnåelige hastighed som følge af justering af disse kontrolfunktioner. For påhængskøretøjer angives maksimalhastigheden som angivet af fabrikanten.
      
         (10)  For dæk forsynet med mærkningen ZR foran koden for fælgdiameter, som er bestemt til montering på køretøjer med en konstruktivt bestemt maksimalhastighed på over 300 km/h, gives tilsvarende oplysninger.
      
         (11)  Det ikke gældende overstreges.
      
         (12)  Hvis typeidentifikationsmærkningen indeholder tegn, der ikke er relevante for beskrivelsen af de typer køretøj, komponent eller separat teknisk enhed, der er omfattet af dette oplysningsskema, erstattes sådanne tegn i følgedokumenterne med »?« (f.eks. ABC??123??).
      
         (13)  Som defineret i bilag II, afsnit A, til direktiv 2007/46/EF.
      
         Addendum
         til EF-typegodkendelsesattest nr. …
         
                     1.
                  
                  
                     Supplerende oplysninger:
                     
                                 1.1.
                              
                              
                                 Kort beskrivelse af køretøjstypen med hensyn til konstruktion, dimensioner, linjer og materialesammensætning: …
                                 …
                              
                           
                                 1.2.
                              
                              
                                 Dæk-/hjulkombination(-er) (inkl. dækdimension, fælgdimension og indpresningsdybde): …
                              
                           
                                 1.3.
                              
                              
                                 Symbol for den mindste hastighedskategori, som er forenelig med den konstruktivt bestemte maksimalhastighed (for hver variant) (for dæk forsynet med mærkningen ZR foran koden for fælgdiameter, som er bestemt til montering på køretøjer med en konstruktivt bestemt maksimalhastighed på over 300 km/h, gives tilsvarende oplysninger) …
                              
                           
                                 1.4.
                              
                              
                                 Det laveste belastningsindeks, som er foreneligt med det teknisk tilladte akseltryk pr. aksel (for hver variant) (i givet fald justeret i overensstemmelse med punkt 3.2.2. i bilag II) …
                              
                           
                                 1.5.
                              
                              
                                 Dæk-/hjulkombination(-er) (inkl. dækdimension, fælgdimension og indpresningsdybde), som skal anvendes i forbindelse med anordning(-er) til kørsel i sne: …
                              
                           
               
                     2.
                  
                  
                     Køretøjet i klasse M1 er/er ikke (1) egnet til anvendelse til bugsering, og den tilladte maksimale belastning af de bageste dæk er overskredet med … %
                  
               
                     3.
                  
                  
                     Køretøjet er/er ikke (1) godkendt i henhold til FN/ECE-regulativ nr. 64 for så vidt angår reservehjul til midlertidig anvendelse.
                  
               
                     3.1.
                  
                  
                     Køretøjsklasse M1: ja/nej (1), type 1/2/3/4/5 (1)
                     
                  
               
                     3.2.
                  
                  
                     Køretøjsklasse N1: ja/nej (1), type 1/2/3/5 (1)
                     
                  
               
                     4.
                  
                  
                     Køretøjet er/er ikke (1) godkendt i henhold til FN/ECE-regulativ nr. 64 for så vidt angår dæktryksovervågningssystem.
                  
               
                     4.1.
                  
                  
                     Kort beskrivelse af dæktryksovervågningssystem (hvis et sådant er monteret): …
                  
               
                     5.
                  
                  
                     Yderligere bemærkninger: …
                  
               
            (1)  Det ikke gældende overstreges.
      
   
   
      BILAG II
      
         Krav for køretøjer for så vidt angår montering af dæk
      
      1.   GENERELLE KRAV
      
                  1.1.
               
               
                  Med forbehold af bestemmelserne i punkt 5.4. skal ethvert dæk, der monteres på et køretøj, herunder eventuelle reservedæk, opfylde kravene i forordning (EF) nr. 661/2009 og gennemførelsesbestemmelserne hertil.
               
            2.   DÆKMONTERING
      
                  2.1.
               
               
                  Alle dæk, som normalt er monteret på køretøjet, dvs. ikke eventuelle reservedæk til midlertidig anvendelse, skal have samme opbygning.
               
            
                  2.2.
               
               
                  Alle dæk monteret på samme aksel skal være af samme type.
               
            
                  2.3.
               
               
                  Den plads, hjulet har at dreje rundt på, skal være så stor, at bevægelsen kan foregå uhindret ved brug af den maksimalt tilladte dækstørrelse og fælgbredde under hensyntagen til mindste og største indpresningsdybde og ved overholdelse af de minimums- og maksimumskrav vedrørende ophæng og styring, som køretøjsfabrikanten har angivet. Dette kontrolleres ved at gennemføre prøvningerne med de største og bredeste dæk under hensyntagen til de gældende dimensionstolerancer (maksimumtolerancer) for dækdimensionsbetegnelser i henhold til det relevante FN/ECE-regulativ.
               
            
                  2.4.
               
               
                  Den tekniske tjeneste kan tillade en alternativ prøvningsprocedure (f.eks. virtuel prøvning) for at kontrollere, om kravene i punkt 2.3. i dette bilag er opfyldt.
               
            3.   BELASTNINGSINDEKS
      
                  3.1.
               
               
                  Med forbehold af bestemmelserne i punkt 5 i dette bilag skal den tilladte maksimale belastning for hvert dæk, jf. punkt 3.2. i dette bilag, herunder et eventuelt reservedæk, som er monteret på køretøjet,:
                  
                              3.1.1.
                           
                           
                              for køretøjer udstyret med dæk af samme type monteret som enkelthjul: svare til mindst halvdelen af det af køretøjsfabrikanten oplyste maksimale akseltryk for den mest belastede aksel
                           
                        
                              3.1.2.
                           
                           
                              for køretøjer udstyret med dæk af mere end én type monteret som enkelthjul: svare til mindst halvdelen af det af køretøjsfabrikanten oplyste maksimale akseltryk for den pågældende aksel
                           
                        
                              3.1.3.
                           
                           
                              for køretøjer udstyret med dæk i kategori C1 i tvillingemontering: svare til mindst 0,27 gange det af køretøjsfabrikanten oplyste maksimale akseltryk for den pågældende aksel
                           
                        
                              3.1.4.
                           
                           
                              for køretøjer udstyret med dæk i kategori C2 eller C3 i tvillingemontering: svare til mindst 0,25 gange det af køretøjsfabrikanten oplyste maksimale akseltryk for den pågældende aksel, idet der henvises til belastningsindekset for tvillingemontering.
                           
                        
            
                  3.2.
               
               
                  Et dæks tilladte maksimale belastning bestemmes således:
                  
                              3.2.1.
                           
                           
                              For dæk i kategori C1 tages den »tilladte maksimale belastning« som defineret i punkt 2.31. i FN/ECE-regulativ nr. 30 i betragtning.
                           
                        
                              3.2.2.
                           
                           
                              For dæk i kategori C2 og C3 udledes den tilladte maksimale belastning af tabellen »variation af belastningsevnen med hastigheden«, jf. punkt 2.29. i FN/ECE-regulativ nr. 54, hvori de belastningsvariationer, som et luftfyldt dæk kan modstå, vises som funktion af belastningsindeks og symbolerne for hastighedskategori, idet der tages højde for køretøjets konstruktivt bestemte maksimalhastighed.
                           
                        
            
                  3.3.
               
               
                  De relevante informationer skal klart fremgå af instruktionsbogen til køretøjet med henblik på at sikre, at der, når dette er nødvendigt, monteres passende udskiftningsdæk med korrekt belastningsindeks, når køretøjet er taget i brug.
               
            4.   HASTIGHEDSKATEGORI
      
                  4.1.
               
               
                  På alle dæk, som køretøjet normalt er monteret med, skal der være angivet et symbol for hastighedskategori.
               
            
                  4.1.1.
               
               
                  For dæk i kategori C1 skal hastighedskategorien være forenelig med køretøjets konstruktivt bestemte maksimalhastighed, idet der for dæk i hastighedskategori V, W og Y tages hensyn til den maksimale belastning som beskrevet i FN/ECE-regulativ nr. 30.
               
            
                  4.1.2.
               
               
                  For dæk i kategori C2 eller C3 skal hastighedskategorien være forenelig med køretøjets konstruktivt bestemte maksimalhastighed og den relevante kombination af belastning og hastighed udledt af tabellen »variation af belastningsevnen med hastigheden«, jf. punkt 3.2.2. i dette bilag.
               
            
                  4.2.
               
               
                  Kravene i punkt 4.1.1. og 4.1.2. finder ikke anvendelse i følgende situationer:
                  
                              4.2.1.
                           
                           
                              For reserveenheder til midlertidig brug, som er omfattet af punkt 6 i dette bilag.
                           
                        
                              4.2.2.
                           
                           
                              For køretøjer, som normalt er udstyret med almindelige dæk, og som lejlighedsvis er monteret med vinterdæk (dvs. mærket med alpint eller tretindet symbol med snefnug), og hvor i sådanne tilfælde vinterdækkets hastighedskategorisymbol skal svare til en hastighed, der enten er større end køretøjets konstruktivt bestemte maksimalhastighed eller mindst være 160 km/h (eller begge). Hvis køretøjets konstruktivt bestemte maksimalhastighed imidlertid er højere end den hastighed, der svarer til symbolet for de påmonterede vinterdæks laveste hastighedskategori, skal der inde i køretøjet på et sted, der er klart og permanent synligt for føreren, være anbragt et advarselsmærke med angivelse af dækkenes maksimalhastighed, hvoraf den laveste værdi for de påmonterede vinterdæks maksimalhastighedsindeks fremgår. Andre dæk med forbedrede trækegenskaber i sne (dvs. dæk, som er forsynet med mærkningen M + S, men ikke med mærkningen med alpint eller tretindet symbol med snefnug) skal være i overensstemmelse med forskrifterne i punkt 4.1.1. og 4.1.2. i dette bilag.
                           
                        
                              4.2.3.
                           
                           
                              For køretøjer, som er udstyret med professionelle off road-dæk forsynet med mærkningen POR. Hvis køretøjets konstruktivt bestemte maksimalhastighed imidlertid er højere end den hastighed, der svarer til symbolet for den laveste hastighedskategori for de påmonterede dæk til særlig anvendelse, skal der inde i køretøjet på et sted, der er klart og permanent synligt for føreren, være anbragt et advarselsmærke med angivelse af dækkenes maksimalhastighed, hvoraf den laveste værdi for de påmonterede vinterdæks maksimalhastighedsindeks fremgår.
                           
                        
                              4.2.4.
                           
                           
                              For køretøjer i klasse M2, M3, N2 eller N3, som er udstyret med hastighedsbegrænsende anordninger (SLD), som er godkendt i henhold til FN/ECE-regulativ nr. 89 (1), og for hvilke dækkenes hastighedssymbol skal være foreneligt med den hastighed, som hastighedsbegrænsningen er indstillet til. Hvis køretøjets konstruktivt bestemte maksimalhastighed imidlertid af fabrikanten er indstillet højere end den hastighed, der svarer til symbolet for de påmonterede dæks laveste hastighedskategori, skal der inde i køretøjet på et sted, der er klart og permanent synligt for føreren, være anbragt et advarselsmærke med angivelse af dækkenes maksimalhastighed, hvoraf dækkenes maksimalhastighedsindeks fremgår.
                           
                        
                              4.2.5.
                           
                           
                              For køretøjer i klasse M1 eller N1, som er udstyret med et indbygget system, der opfylder en hastighedsbegrænsende funktion, og hvor dækkenes hastighedssymbol i dette tilfælde skal være foreneligt med den hastighed, som hastighedsbegrænsningen er indstillet til. Hvis køretøjets konstruktivt bestemte maksimalhastighed imidlertid af fabrikanten er indstillet højere end den hastighed, der svarer til symbolet for de påmonterede dæks laveste hastighedskategori, skal der inde i køretøjet på et sted, der er klart og permanent synligt for føreren, være anbragt et advarselsmærke med angivelse af dækkenes maksimalhastighed, hvoraf dækkenes maksimalhastighedsindeks fremgår.
                           
                        
            
                  4.3.
               
               
                  Den relevante information skal klart fremgå af instruktionsbogen til køretøjet med henblik på at sikre, at der, når dette er nødvendigt, monteres passende udskiftningsdæk med korrekt hastighedskategori, når køretøjet er taget i brug.
               
            5.   SÆRLIGE TILFÆLDE
      
                  5.1.
               
               
                  For påhængskøretøjer i klasse O1 og O2 med en konstruktivt bestemt maksimalhastighed på 100 km/h eller derunder, som er monteret med dæk i kategori C1 monteret som enkelthjul, skal hvert dæks tilladte maksimale belastning være mindst 0,45 gange det teknisk tilladte akseltryk for den mest belastede aksel som angivet af fabrikanten af påhængskøretøjet. For dæk i tvillingemontering bør denne faktor være mindst 0,24. I sådanne tilfælde skal der i nærheden af påhængskøretøjets forreste koblingsanordning være anbragt et permanent advarselsmærke med angivelse af køretøjets maksimale driftshastighed, hvoraf køretøjets konstruktivt bestemte maksimalhastighed fremgår.
               
            
                  5.2.
               
               
                  For køretøjer i klasse M1 og N1, som er konstrueret til at kunne trække et påhængskøretøj, tillades det, at den ekstra belastning, som påhængskøretøjets koblingsanordning påføres, for dæk i kategori C1 resulterer i en overskridelse af dækkets maksimale belastning, dog højst på 15 %. I sådanne tilfælde skal instruktionsbogen til køretøjet indeholde klare anvisninger og råd om den for køretøjet højeste tilladte hastighed, når det trækker et påhængskøretøj (under alle omstændigheder højst 100 km/h) og dæktrykket i de bageste dæk (skal være mindst 20 kPa (0,2 bar) over den værdi, der normalt anvendes uden tilkoblet påhængskøretøj).
               
            
                  5.3.
               
               
                  For visse særlige køretøjer anført nedenfor, som er monteret med dæk i kategori C2 eller C3, anvendes tabellen »variation af belastningsevnen med hastigheden«, som er beskrevet i dette bilags punkt 3.2.2., ikke. I disse tilfælde bestemmes den maksimale belastning af dækkene, som skal sættes i forhold til det teknisk tilladte akseltryk (jf. punkt 3.1.2.-3.1.4.), ved at multiplicere belastningen svarende til belastningsindekset med en passende koefficient, som er relateret til køretøjets type og brug snarere end dets konstruktivt bestemte maksimalhastighed, og kravene i punkt 4.1.1. og 4.1.2. i dette bilag finder ikke anvendelse.
                  De passende koefficienter skal være som følger:
                  
                              5.3.1.
                           
                           
                              1,15 for køretøjer i klasse I eller klasse A (M2 eller M3), jf. punkt 2.1.1.1. (klasse I) og punkt 2.1.2.1. (klasse A) i FN/ECE-regulativ nr. 107 (2).
                           
                        
                              5.3.2.
                           
                           
                              1,10 for køretøjer i klasse N specifikt beregnet til brug over korte afstande i byer eller bymæssig bebyggelse, som f.eks. til gadefejning og affaldsindsamling, med en konstruktivt bestemt maksimalhastighed på højst 60 km/h.
                           
                        
            
                  5.4.
               
               
                  Hvis køretøjet er konstrueret til anvendelsesforhold, som er uforenelige med egenskaberne for dæk i kategori C1, C2 eller C3, og det derfor er nødvendigt at montere dæk med andre egenskaber, finder kravene i punkt 1.1. i dette bilag ikke anvendelse, forudsat at følgende er opfyldt:
                  
                              5.4.1.
                           
                           
                              Dækkene skal være godkendt i henhold til enten FN/ECE-regulativ nr. 75 (3) eller FN/ECE-regulativ nr. 106 (4).
                           
                        
                              5.4.2.
                           
                           
                              Den godkendende myndighed skal have forvisset sig om, at de monterede dæk er passende til køretøjets driftsforhold. Undtagelsens art og begrundelsen for godkendelsen skal være anført i prøvningsrapporten samt under bemærkningerne i typegodkendelsesattesten.
                           
                        
            6.   RESERVEHJUL OG -DÆK
      
                  6.1.
               
               
                  Hvis et køretøj er udstyret med en reserveenhed, skal denne være en af følgende:
                  
                              6.1.1.
                           
                           
                              En standardreserveenhed af samme størrelse som de dæk, der rent faktisk er monteret på køretøjet.
                           
                        
                              6.1.2.
                           
                           
                              En reserveenhed til midlertidig anvendelse af en type, som er egnet til anvendelse på køretøjet, idet dog køretøjer i andre klasser end M1 eller N1 ikke skal være udstyret eller monteret med en reserveenhed til midlertidig anvendelse.
                              
                                          6.1.2.1.
                                       
                                       
                                          Hvis der må træffes særlige forholdsregler for at kunne montere en reserveenhed til midlertidig anvendelse på køretøjet (hvis f.eks. en reserveenhed til midlertidig anvendelse kun kan monteres på forakslen, og det derfor er nødvendigt at montere en standardenhed til forakslen på bagakslen for at kunne afhjælpe en fejl ved en standardenhed til bagakslen), skal dette klart fremgå af instruktionsbogen til køretøjet, og overensstemmelsen med de relevante aspekter under punkt 2.3. i dette bilag skal efterprøves.
                                       
                                    
                        
            
                  6.2.
               
               
                  Alle køretøjer, som er forsynet med en reserveenhed til midlertidig anvendelse eller sikkerhedsdæk, skal have en gyldig typegodkendelse i henhold til FN/ECE-regulativ nr. 64 om krav for udstyr i form af reserveenheder til midlertidig anvendelse og sikkerhedsdæk.
               
            
         (1)  EUT L 158 af 19.5.2007, s. 1.
      
         (2)  EUT L 255 af 29.9.2010, s. 1.
      
         (3)  Endnu ikke offentliggjort. Ventes offentliggjort inden maj 2011.
      
         (4)  EUT L 257 af 30.9.2010, s. 231.